“เงินบาท” เปิดอ่อนค่า 35.88 บ. หลังดอลลาร์แข็ง
“ตลาดเงินบาท” เปิดตลาดเช้านี้อยู่ที่ระดับ 35.88 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 35.77 บาท/ดอลลาร์ โดยเมื่อคืนนี้ดอลลาร์แข็งค่า หลังเฟดสาขาเซนต์หลุยส์มีมุมมองว่า ดอกเบี้ยสหรัฐฯ น่าจะขึ้นไปได้ถึงระดับ 5-7% ซึ่งถือว่าค่อนข้างมาก
“ตลาดเงินบาท” เปิดตลาดเช้านี้อยู่ที่ระดับ 35.88 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 35.77 บาท/ดอลลาร์ โดยเมื่อคืนนี้ดอลลาร์แข็งค่า หลังเฟดสาขาเซนต์หลุยส์มีมุมมองว่า ดอกเบี้ยสหรัฐฯ น่าจะขึ้นไปได้ถึงระดับ 5-7% ซึ่งถือว่าค่อนข้างมาก
18 พ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 35.88 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 35.77 บาท/ดอลลาร์ เงินบาทอ่อนค่าสอดคล้องกับทิศทางของสกุลเงินในภูมิภาค เนื่องจากเมื่อคืนนี้ดอลลาร์แข็งค่าเมื่อเทียบกับทุกสกุลเงิน หลังธนาคารกลางสหรัฐฯ (เฟด) สาขาเซนต์หลุยส์ ออกมาให้มุมมองว่า ดอกเบี้ยสหรัฐฯ น่าจะขึ้นไปได้ถึงระดับ 5-7% ซึ่งถือว่าค่อนข้างมาก
ขณะเดียวกัน ตัวเลขขอรับสวัสดิการว่างงานประจำสัปดาห์ของสหรัฐฯ ออกมาต่ำ หรือว่าดีกว่าที่ตลาดคาดการณ์ แสดงถึงตลาดแรงงานที่ยังคงแข็งแกร่ง หนุนดอลลาร์แข็งค่า
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 35.70 – 36.10 บาท/ดอลลาร์ ในช่วงนี้ต้องติดตามกระแสเงินทุนเคลื่อนย้าย โดยเมื่อวานนี้นักลงทุนต่างชาติขายพันธบัตรไทยสุทธิประมาณ 10,000 ล้านบาท